1.pielikums

Cenu aptaujas “Iekšējo normatīvo aktu izvērtēšana un labas pārvaldības principu 
iekļaušana organizācijas pārvaldības procesos ” nolikumam
Tehniskā specifikācija
1. Izstrādāt iekšējo normatīvo aktu projektus

Izstrādājot iekšējo normatīvo aktu projektus, veidot skaidru un nepārprotamu struktūru, saglabāt tās normas, kas darbojas un atbilst šodienas aktualitātei. Izvairīties no liekvārdības, nedublēt ārējos normatīvos aktus, ņemt vērā Pasūtītāja ieteikto dokumenta apjomu – lappušu skaitu. 

Izpildītājs var vienkāršot vai palielināt šajā tehniskajā specifikācijā iesniegto dokumentu daļu struktūru, kā arī ierosināt apvienot vai veidot jaunus iekšējos normatīvos aktus, to pamatojot Pasūtītājam. 

Pasūtītājam jāiesniedz turpmāk uzskaitīto iekšējo normatīvo aktu projekti.
1. Valdes nolikums (reglaments). Projektam jābūt vismaz šādām daļām – vispārējie noteikumi, valde, valdes locekļu amata pienākumi, tiesības un atbildība; valdes priekšsēdētājs,  valdes loceklis; valdes sēdē izskatāmo jautājumu sagatavošana; valdes sēdes norises kārtība; valdes lēmumu izpildes kontrole; pielikums – valdes sēdes protokola paraugs. Prognozējamais dokumenta projekta apjoms 7-8 lappuses.
2. Ētikas kodekss. Projektam jābūt vismaz šādām daļām – preambula; vispārīgie noteikumi; vērtības un ētikas pamatprincipi; atklātība saziņā ar lobētājiem; rīcība ārpus amata vai darba pienākumu pildīšanas; ētikas kodeksa prasību pārkāpumu izvērtēšana. Prognozējamais dokumenta projekta apjoms 5-6 lappuses.
3. Ētikas komisijas nolikums. Projektam jābūt vismaz šādām daļām – vispārīgie jautājumi; funkcijas un tiesības; darba organizācija; atbildība. Prognozējamais dokumenta projekta apjoms 3-4 lappuses.
4. Iepirkumu organizēšanas kārtība (politika). Projektam jābūt vismaz šādām daļām –  vispārīgā daļa, noteikumos lietoto terminu skaidrojums, mērķis un darbības; vispārīgie noteikumi un pamatprincipi; piegādātāja izvēle; paredzamās līgumcenas noteikšana; iepirkuma procedūras izvēle; iepirkuma procedūras komisijas pienākumi un atbildība  cenu aptauja iepirkumiem līdz __ EUR bez PVN; vienkāršotā iepirkumu procedūra iepirkumiem no __ EUR līdz __EUR; atklāts konkurss un sarunu procedūra iepirkumiem virs __ EUR; iesniegto piedāvājumu saņemšana un atvēršana; piedāvājumu salīdzināšana; lēmuma pieņemšana un apstiprināšana iepirkuma procedūrā; līguma ar iepirkuma procedūras rezultātā izvēlēto pretendentu parakstīšana, izpildes kontrole; pretendentu informēšana par iepirkuma procedūras rezultātiem; pielikums Nr.1 Veidlapa - iegādes pieprasījums iepirkumiem līdz ____EUR; Pielikums Nr.2 Iepirkumu veidlapa Nr.1 vienkāršotā iepirkumu procedūra; Pielikums Nr.3 Iepirkuma veidlapa Nr.2 vienkāršota iepirkuma procedūra; Pielikums Nr.4 Iepirkumu procedūras komisijas locekļa, eksperta un tehniskās dokumentācijas sagatavotāja apliecinājums; Pielikums Nr.5 Veidlapa - Zaļais iepirkums Vadlīnijas. Prognozējamais dokumenta projekta apjoms 23-25 lappuses.
5. Inventarizācijas veikšanas kārtība. Projektam jābūt vismaz šādām daļām –  vispārīgie noteikumi; uzskaites sakārtošana atbilstoši inventarizācijas prasībām; periodiskās, pārskata gada slēguma, papildu un ārkārtas inventarizācijas; inventarizācijas komisijas izveidošanas kārtība; inventarizācijas komisijas tiesības, pienākumi un atbildība; nemateriālo ieguldījumu inventarizācija; pamatlīdzekļu inventarizācija; bezskaidras naudas inventarizācija; krājumu inventarizācija; norēķinu inventarizācija; inventarizācijas rezultātu izskatīšana un apstiprināšana; kontrolpārbaudes. Prognozējamais dokumenta projekta apjoms 8-10 lappuses.
6. Atalgojuma, personāla atlases un darba izpildes rezultātu novērtēšanas politika. Projektam jābūt vismaz šādām daļām – vispārīgie nosacījumi; atalgojuma sistēma; personāla atlase; darbinieka pārcelšana vakantajā amatā; konkursa komisija; konkursa organizēšana; konkursa norise; lēmuma pieņemšanas kārtība; personāla novērtēšana. Prognozējamais dokumenta projekta apjoms 5-7 lappuses. 
7. Kārtība, kādā var iepazīties ar darbinieka personas lietā iekļauto informāciju (noteikumi). Projektam jābūt vismaz šādām daļām – vispārīgie jautājumi; darba devēja pienākumi; tiesības iepazīties ar personas lietā iekļauto informāciju. Prognozējamais dokumenta projekta apjoms 3-4 lappuses. 

8. Kārtība, kādā notiek līgumu sagatavošana, noslēgšana, izpildes organizēšana un glabāšana. Projektam jābūt vismaz šādām daļām – vispārīgie noteikumi; līgumu projektu saņemšana no otras līgumslēdzējas puses; līgumu projektu sagatavošana; līgumu projektu saskaņošana; līguma parakstīšana; līgumu reģistrēšana un glabāšana; līgumu izpildes organizēšana un kontrole. Prognozējamais dokumenta projekta apjoms 3-5 lappuses.
9. Amata apraksta izstrādes kārtības noteikumi. Projektam jābūt vismaz šādām daļām –  vispārīgie jautājumi; amata apraksta izstrādāšana; amata apraksta apstiprināšana; amata apraksta pārskatīšana. Prognozējamais dokumenta projekta apjoms 3-5 lappuses. 

10. Kārtība par amatu savienošanu un blakus darbu atļaujas izsniegšanu un paziņošanu par atrašanos interešu konflikta situācijā. Projektam jābūt vismaz šādām daļām –  vispārīgie jautājumi; terminu skaidrojums; atļaujas amatu savienošanai izsniegšanas kārtība amatpersonai; atļaujas blakus darbam izsniegšanas kārtība darbiniekam; amatpersonas un darbinieka rīcība interešu konflikta situācijā; pielikums nr.1 lūgums par atļauju savienot amatus; pielikums Nr.2 atzinums par amatpersonas amata savienošanu ar citu amatu; pielikums Nr.3 iesniegums par atļauju blakus darbam; pielikums Nr.4 iesniegums par nonākšanu interešu konflikta situācijā; pielikums Nr.5 apliecinājums. Prognozējamais dokumenta projekta apjoms 11-13 lappuses.
11. Transportlīdzekļu un sakaru līdzekļu izmantošanas noteikumi. Projektam jābūt vismaz šādām daļām – vispārīgie jautājumi; sabiedrības īpašumā vai turējumā esoša transporta līdzekļa izmantošana; sabiedrības darbinieka īpašumā vai turējumā esoša transporta līdzekļa izmantošana; degvielas patēriņa normas (limita) noteikšana transporta līdzeklim; sabiedrības īpašumā esošo sakaru līdzekļa izmantošana; pielikums nr.1 ceļa zīmes paraugs; pielikums nr.2 parauga līgums par fiziskas personas transporta līdzekļa patapinājumu. Prognozējamais dokumenta projekta apjoms 11-13 lappuses.
12. Trauksmes celšanas sistēma (noteikumi). Projektam jābūt vismaz šādām daļām –  vispārīgie jautājumi; trauksmes cēlēja ziņojuma iesniegšanas, saņemšanas un reģistrēšanas kārtība; trauksmes celšanas pazīmju izvērtēšana un atbildes sniegšana iesniedzējam; trauksmes cēlēja ziņojuma pseidonimizācija un izskatīšana pēc būtības; trauksmes cēlēja tiesiskā aizsardzība; aizsardzības pret nelabvēlīgām sekām trauksmes celšanas dēļ; sabiedrības informēšana par trauksmes celšanas gadījumiem; pielikums Nr.1 trauksmes cēlēja ziņojuma veidlapa. Prognozējamais dokumenta projekta apjoms 11-13 lappuses. 

13. Parādu piedziņas noteikumi. Projektam jābūt vismaz šādām daļām – vispārīgie noteikumi; parāda atgūšanas process, ja debitors vēlas noslēgt vienošanos par parāda atmaksu; parāda ārpustiesas atgūšanas process, ja debitors nepilda līgumsaistības un pēc brīdinājuma saņemšanas turpina tās nepildīt; parāda piedziņa tiesā. Prognozējamais dokumenta projekta apjoms 7-9 lappuses.
14. Privātuma politika. Iekšējo datu apstrādes un informācijas aizsardzības noteikumi. Projektam jābūt vismaz šādām daļām – lietotie termini un saīsinājumi; vispārīgie noteikumi; atbildīgās personas par Informācijas resursiem, tehniskajiem resursiem un personas datu aizsardzību, to tiesības un pienākumi; personas datu aizsardzības klasifikācija atbilstoši to vērtības un konfidencialitātes līmenim; tehniskie resursi, ar kādiem tiek nodrošināta personas datu apstrāde Sabiedrībā; personas datu apstrādes organizatoriskā procedūra, nosakot personas datu apstrādes laiku, vietu un kārtību; pasākumi, kas veicami tehnisko resursu aizsardzībai pret ārkārtas apstākļiem; līdzekļi, ar kādiem nodrošina tehniskos resursus pret tīšu bojāšanu un neatļautu iegūšanu IS; informācijas (datu) nesēju glabāšanas un iznīcināšanas kārtība; paroles lietošanas kārtība; informācijas lietotāji, to tiesības, pienākumi, ierobežojumi un atbildība; pielikums Nr.1 apliecinājums; pielikums Nr.2 komercnoslēpuma, personas datu aizsardzības klasifikācija atbilstoši to vērtības un konfidencialitātes pakāpei.  Prognozējamais dokumenta projekta apjoms 19-22 lappuses.
15. Darba samaksas noteikumi. Projektam jābūt vismaz šādām daļām – vispārējie noteikumi; mēnešalgas noteikšana; piemaksas; prēmijas un pabalsti; veselības apdrošināšana; cita veida atlīdzība, saistība ar darbu; pielikums Nr.1 Sabiedrības darbinieku amatu sadalījums atbilstoši algu grupām; pielikums Nr.2 Sabiedrības darbinieka darbības un tās rezultātu novērtējums. Prognozējamais dokumenta projekta apjoms 10-12 lappuses.
16. Risku pārvaldības un iekšējās kontroles politika. Projektam jābūt vismaz šādām daļām – vispārīgie noteikumi; iekšējā kontroles sistēma; risku vadība; risku reģistra veidošana, procesu definēšana, uzraudzība un klasifikācija; kapitāla daļu turētājs un Sabiedrības valdes veicamās darbības risku vadības īstenošanā; pielikums Nr.1 iespējamie iekšējie un ārējie riska avoti; pielikums Nr.2 iespējamie iekšējie un ārējie riska avoti; pielikums Nr.2 iespējamo riska iestāšanās varbūtības līmeņa skala; pielikums Nr.3 iespējamo risku ietekmes līmeņa noteikšanas skala; pielikums Nr.4 iespējamo risku vērtības noteikšana; pielikums Nr.5 risku prioritāte; pielikums Nr.6 risku reģistrs – veidlapa; pielikums Nr.7 korupcijas riskam pakļauto amatu novērtējuma veidlapa. Prognozējamais dokumenta projekta apjoms  - nav noteikts.
17. SIA “Ķekavas nami” risku un amatu izvērtējums, risku reģistra izstrāde saskaņā ar SIA “Ķekavas nami” Risku pārvaldības un iekšējās kontroles politiku”. Prognozējamais dokumenta projekta apjoms  - nav noteikts.
2. Darba izpildes grafiks

Izpildītājs sagatavo darbu izpildes laika grafiku (Nolikuma 3.pielikums). Pasūtītāja pārstāvis nodrošinās Izpildītāju ar tam nepieciešamo informāciju. Ja nepieciešamas, Izpildītājs var konsultēties pie attiecīgās jomas speciālista, to abpusēji saskaņojot. Izpildītājs vismaz reizi mēnesī sniedz klāties atskaiti par darba uzdevuma izpildes gaitu, nepieciešamajām izmaiņām darba uzdevumā.

3. Klātienes nodarbības izstrādāto normatīvo aktu projektu ieviešanā

Nodrošināt Pasūtītāja struktūrvienību darbiniekiem lekcijas un praktiskās nodarbības izstrādāto normatīvo aktu projektu ieviešanai, to piemērošanai. Paplašināti skaidrot izstrādāto projektu piemērošanu praksē saistībā ar korupcijas un interešu konflikta novēršanu, trauksmes cēlāju normatīvā akta nozīmi, kā arī citiem normatīvajiem aktiem – ne mazāk kā 4 stundas.
